CELEX: 62012CN0267
Language: sk
Date: 2012-05-30 00:00:00
Title: Vec C-267/12: Návrh na začatie prejudiciálneho konania, ktorý podal Cour de cassation (Francúzsko) 30. mája 2012 — Frédéric Hay/Crédit agricole mutuel de Charente-Maritime et des Deux-Sèvres

18.8.2012   
            
            
               SK
            
            
               Úradný vestník Európskej únie
            
            
               C 250/9
            
         Návrh na začatie prejudiciálneho konania, ktorý podal Cour de cassation (Francúzsko) 30. mája 2012 — Frédéric Hay/Crédit agricole mutuel de Charente-Maritime et des Deux-Sèvres
   (Vec C-267/12)
   2012/C 250/15
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Navrhovateľ v konaní o kasačnom opravnom prostriedku: Frédéric Hay
   
      Odporkyňa v konaní o kasačnom opravnom prostriedku: Crédit agricole mutuel de Charente-Maritime et des Deux-Sèvres
   
      Prejudiciálna otázka
   
   Má sa článok 2 ods. 2 písm. b) smernice 2000/78/ES z 27. novembra 2000 (1) vykladať v tom zmysle, že rozhodnutie vnútroštátneho zákonodarcu vyhradiť uzatváranie manželstiev pre osoby rozdielneho pohlavia môže predstavovať oprávnený, primeraný a nevyhnutný cieľ odôvodňujúci nepriamu diskrimináciu vyplývajúcu z toho, že kolektívna zmluva, podľa ktorej je výhoda v oblasti odmeňovania a pracovných podmienok vyhradená pre zamestnancov, ktorí uzatvoria manželstvo, nevyhnutne vylučuje z využívania tejto výhody partnerov rovnakého pohlavia, ktorí uzatvoria registrované partnerstvo?
   
      (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79).